Rästikud talvituvad allpool läbikülmuvat pinnasekihti, 40cm kuni 2m sügavusel, sagedamini näriliste või muttide urgudes, puude ja põõsaste pehkinud juurte käikudes, turbasoode tühimikes, kui need ei valgu vett täis, heinakuhjade all, suurtes kivihunnikutes ja sügavates kaljupragudes. Sobivaid talvituskohti, eriti igikeltsa vööndis, on vähe ja nende olemasolu määrab  küllalt täpselt rästikute territoriaalse paiknemise. Temperatuur ei tohi talvituskohtades langeda alla 2-4 kraadi.